থাইল্যান্ডের দুর্যোগ প্রতিরোধ ও প্রশমন বিভাগ জানিয়েছে, ৭৮ হাজারের বেশি লোক বন্যার কারণে এখনো ক্ষতিগ্রস্ত অবস্থায় রয়েছে। গ্রীষ্মমÐলীয় ঝড় বেবিঙ্কা ও দক্ষিণ-পশ্চিমাঞ্চলীয় মৌসুমী বৃষ্টিপাতের ফলে এই পরিস্থিতির সৃষ্টি হয়েছে। দুর্যোগ প্রতিরোধ ও প্রশমন বিভাগ শনিবার রাতে জানিয়েছে, ১৭ আগস্ট থেকে ১৮টি প্রদেশের ২ হাজার ৩১৮টি গ্রামে ৫৫ হাজার ৩৫৩টি পরিবারের ১ লাখ ৬২ হাজার ৭১১ জন বন্যায় ক্ষতিগ্রস্ত হয়েছে। দুর্যোগ প্রতিরোধ ও প্রশমন বিভাগের মহাপরিচালক চায়াপল থিতিসাক বলেন, ১৮টি প্রদেশের ১০টি বন্যা কবলিত হয়েছে। এতে আটটি প্রদেশের ৩০ হাজার ৭৭৩টি পরিবারের ৭৮ হাজার ৩৩৪ জন ক্ষতিগ্রস্ত হয়েছে। জাতীয় পানি সম্পদ অফিস সতর্ক করে দিয়ে বলেছে যে ১৭টি প্রদেশে শনিবার থেকে বুধবার ভারী বৃষ্টিপাতের আশঙ্কা রয়েছে। তাই এই প্রদেশগুলোর কর্তৃপক্ষ ও বাসিন্দাদের প্রস্তুতি